Баһауетдинов Рәйес Ғөбәйҙулла улы

Баһауетдинов Рәйес Ғөбәйҙулла улы (15 ғинуар 1926 йыл — 12 июнь 2018 йыл) — ауыл хужалығы алдынғыһы, Бөйөк Ватан һуғышында ҡатнашыусы. 1962—1986 йылдарҙа Стәрлетамаҡ районының Салауат исемендәге колхоз рәйесе. Социалистик Хеҙмәт Геройы (1966), Башҡорт АССР-ының атҡаҙанған зоотехнигы (1980), райондың почётлы гражданы (1999).

 Биографияһы 
Рәйес Ғөбәйҙулла улы Баһауетдинов 1926 йылдың 15 ғинуарында Стәрлетамаҡ кантоны (хәҙер Башҡортостан Республикаһы Стәрлетамаҡ районы) Үрге Уҫылы ауылында тыуған. Хеҙмәт эшмәкәрлеген ябай колхозсы булып башлай, аҙаҡтан урындағы Уҫылы МТС-ында агроном булып эшләй. 1956 йылдың декабрендә МТС-тың партия ойошмаһы секретары, 1958 йылдың июненән — «Ҡыҙыл байраҡ» колхозы рәйесе итеп һайлана.

1959 йылдың сентябренән 1960 йылдың июненә тиклем Юғары партия мәктәбендә уҡый, шунан колхоз рәйесенең мәҙәни-масса эше буйынса урынбаҫары һәм бер үк ваҡытта партия ойошмаһы секретары була. 1962 йылдың ғинуарында Рәйес Ғөбәйҙулла улы Салауат исемендәге колхоздың рәйесе итеп һайлана һәм был вазифаны 1986 йылда хаҡлы ялға сыҡҡансы өҙлөкһөҙ башҡараОфициальный сайт муниципального района Стерлитамакский район Республики Башкортостан Багаутдинов Раис Губайдуллович .

Рәйес Баһауетдинов 2018 йылдың 12 июнендә 93-сө йәшендә тыуған ауылында вафат булдыУшел из жизни Герой Соцтруда Раис Багаутдинов. «Башинформ» мәғлүмәт агентлығы, 2018, 14 июнь.

 Маҡтаулы исемдәре һәм башҡа бүләктәре 
 Социалистик Хеҙмәт Геройы (1966)
 БАССР-ҙың атҡаҙанған зоотехнигы (1980)
 Стәрлетамаҡ районының почётлы гражданы (1999)

 Иҫкәрмәләр 

 Һылтанмалар 




Категория:Социалистик Хеҙмәт Геройҙары (Башҡортостан)
Категория:Бөйөк Ватан һуғышында ҡатнашыусылар
Категория:Стәрлетамаҡ районы почётлы граждандары
Категория:Колхоз рәйестәре